b'\n_START_ARTICLE_\nOpenStreetMap\n_START_SECTION_\nDataindsamling\n_START_PARAGRAPH_\nOpenStreetMaps grundl\xc3\xa6ggende data best\xc3\xa5r af s\xc3\xa6t af l\xc3\xa6ngde/bredde-gradspunkter samlet i spor. Bidragyderen har oftest produceret dette spor ved at bev\xc3\xa6ge sig langs den f\xc3\xa6rdsels\xc3\xa5re der \xc3\xb8nskes dokumenteret med en GPS-modtager, der l\xc3\xb8bende har gemt sin position._NEWLINE_Efterf\xc3\xb8lgende importeres datasporet i OSM-projektets database, og anvendes som udgangspunkt for efterbearbejdningen, som indbefatter definition af knudepunkter, linjestykker og veje med specifikke attributter (navn, kategori, bredde, hastighedsbegr\xc3\xa6nsing etc.) der udg\xc3\xb8r det egentlige kortmateriale._NEWLINE_Der findes i dag v\xc3\xa6rkt\xc3\xb8jer der kan producere PDF-kort, detaljerede SVG-kort, samt offline- og online-bearbejdningsv\xc3\xa6rkt\xc3\xb8jer.'